Imi nebɣa ad iţţubecceṛ “linǧil”, yeeni lexbaṛ n lxiṛ, i “mkul lǧens, i mkul leeṛc, i mkul tutlayt, i mkul agdud”, nessufuɣ-ed tiktabin deg wakteṛ n 750 n lluɣat. (Aweḥḥi 14:6) Amek i nessawaḍ ɣer wayagi? S yiwet n terbaet n yemyura, i gellan di kra n tmura, akk-d yiwet n terbaet n ṭrejmanat i gqeddcen seg wul; akken ma llan d Inagan n Yahwa.
Ayen yeţwaketben di tazwara yeţţuhegga-d s teglizit. Di lbiru yeţwellihen Inagan n Yahwa n ddunit meṛṛa, Asqamu amwellah ibedd ɣer leqdic n tira. Leqdic-agi yesdukkul lxedma n yemyura yellan di Bitil n Marikan akk-d ţ-ţin n wid yellan di kra n Bitilat nniḍen. Imi imyura-yagi mwezzaeen di ddunit, ayagi isemmeḥ-asen a d-hedṛen di tezmamin-nneɣ ɣef temsal yemxallafen, i geeǧben i lɣaci n tmura meṛṛa.
Ayen yeţwaketben iţţuceggee i wid yesṭerjimen. Mi ṣeggmen ayen akken yeţwaketben yerna ieǧeb-asen, a t-ceggeen s ţţawil n luṛdinatur i trebbuyae n ṭrejmanat-nneɣ yellan di ddunit meṛṛa. Tirebbuyae-agi sṭerjiment, ţwalint ma yella tṣeḥḥa ṭrejma-nni, umbeed ţwennieent-eţ. Ṭrejmanat-agi ţnadin “a [d-inin] ṣṣeḥḥ s imeslayen iwulmen”, yeeni a d-inin s lluɣa-nsen ayen yuran swaswa s teglizit.—Amusnaw 12:10.
Luṛdinatur iţeawan-aɣ a nxeddem s lemɣawla. Luṛdinatur ur yezmir ara ad iṭṭef amkan n win yeţţarun neɣ n win isṭerjimen. Lameena, imi nessexdam imawalen akk-d ţţawilat n unadi i gţeddun s luṛdinatur, nxeddem s lemɣawla. Uyerna, Inagan n Yahwa snulfan-d yiwen n ţţawil yeţţusemman MEPS (Multilanguage Electronic Publishing System). Ţţawil-agi iţeawan-iten akken a d-heggin deg waṭas n lluɣat ayen yeţwaketben, a s-sdukklen ţţeswiṛat w’a t-ssewǧden akken a d-iḍbee.
Ayɣer i ţwaxdamen wannect-agi yakk n lmeǧhudat ula ɣef ddemma n lluɣat i heddṛen kan kra n luluf n leibad? Axaṭer Yahwa yebɣa “ad ţwasellken yemdanen meṛṛa, yerna ad awḍen ad issinen tideţ akken i glaq.”—1 Timutawus 2:3, 4.
kab_Latn kab_Latn kab_Latn kab_Latn kab_Latn